Høiskolens Chemikerforening

Høiskolens Chemikerforening (HC) er linjeforeningen til sivilingeniørstudenter ved linjen Industriell kjemi og bioteknologi ved Norges teknisk-naturvitenskapelige universitet (NTNU) i Trondheim, tidligere ved Norges tekniske høgskole (NTH).  

Foreningens fane og navn indikerer at røttene strekker seg tilbake til den gamle høyskolen og den tradisjonelle sivilingeniørutdanningen. I de senere år er også studenter ved linje for Materialteknologi tatt opp i foreningen. 

Historie
Høiskolens Chemikeforening ble offisielt stiftet 8. mars 1915 på initiativ av Endre Berner, som og ble foreningens første leder (pHormand). Foreningen avholdt sitt første møte 10. mai 1915, hvor foreningens første lover ble behandlet og vedtatt.

HCs ridderskap Cornu Aureum (Den Gyldne Retorte) ble dannet I 1918 og eksisterer den dag i dag. HCs pHormand eller pHorquinde er i sin funksjonsperiode også ridderskapets Stoormaester. 

I 1932 kom de første kvinnene inn i HCs liv, men det var bare etter nøye overveielse at de ble tatt opp som medlemmer av foreningen, og den første kvinnelige pHorquinde ble valgt først i 1953. 

På femtitallet ble også flere kjemikertradisjoner som StoorpHaest, HyttepHaest og Gaukerennet slått sammen til et felles arrangement, det man i dag kjenner som Vinterblotet. Vinterblotet feires den uken som leder opp til StoorpHaest, som arrangeres første lørdag etter foreningens stiftelsesdag 8. mars. Vinterblotet 2015 markerte foreningens 100-årsjubileum.

 Organisasjon 
Foreningen ledes av et styre på åtte Alchymister: pHormand/pHorquinde, VicepHormand/VicepHorquinde, Secreteuse, Kasserer, pHaestsjaepH, KjellersjaepH, IndustrisjaepH og WebsjaepH. Hvorav sistnevnte ble innfelt i lovverket på medlemsmøtet 9. april 2018. Førstnevnte fungerer som leder også i foreningens orden, Cornu Aureum, her med tittelen Stoormaester.
Sugepumpen
Sugepumpen er Høiskolens Chemikerforenings studentavis. 

Cornu Aureum
Cornu Aureum er foreningens orden, den Gyldne Retortes Ridderskab. Den har tre grader: Stoer-ridder (storridder), Commandeur (kommandør) og Ridder.

Opprettelsen av Cornu Aureum skjedde etter vedtak 19. april 1918, og det ble besluttet at det skulle foretas utnevnelser på den årlige StoorpHaesten, som avholdes til minne om HCs grunnleggelsedato 8. mars. Første utdeling ble holdt følgende år.

Ridderskap tildeles ordinært for fortjenstfullt virke innen chemikerforeningen og kan ordinært tildeles opptil fire personer per år. Ridderskabet ledes av Stoormaesteren og et ordenscapitel bestående av Cantzler og Skatmaester.

Skandinaviske vennskapsforeninger
Chemikerne fikk etterhvert flere vennskaps-kjemiforeninger i andre land og det ble vanlig å besøke andre foreninger i Finland og Sverige. En fast tradisjon er ihvertfall å besøke Kemistklubben i Åbo i Finland før jul hvert år. HC får til gjengjeld besøk av både finner og svensker under sitt eget blot. De siste årene har også en liten delegasjon med Chemikere besøkt Berzelii-dagarna på KTH i Stockholm.

 Se også 

 Linjeforeninger ved NTNU

 Fotnoter 

 Referanser 

 Litteratur 




Eksterne lenker


 TapHel & Toddys hjemmesider 
 CHITs hjemmesider
 Pyrogruppens hjemmesider
Arkivet Høiskolens Chemikerforening finnes ved NTNU Universitetsbiblioteket

Kategori:Linjeforeninger ved NTNU
Kategori:Etableringer i 1915